
ŠAKIŲ RAJONO SAVIVALDYBĖS ADMINISTRACIJOS
 SLAVIKŲ SENIŪNIJA 
2018 - ŲJŲ METŲ VEIKLOS PLANAS
SENIŪNIJOS MISIJA IR TIKSLAI
Misija: Savivaldybės priskirtoje teritorijoje organizuoti ir įgyvendinti savivaldybės institucijų priimtus sprendimus, administruoti priskirtų paslaugų teikimą gyventojams.
Tikslai: Teigiamo seniūnijos įvaizdžio kūrimas, seniūnijos infrastruktūros gerinimas, liaudies tradicijų bei paveldo išsaugojimas ir puoselėjimas, gyventojų bendruomeniškumo skatinimas. Veiklos planas skirtas vykdyti visuomeninių objektų priežiūros darbus, tvarkyti gyvenvietes, prižiūrėti ir remontuoti gatves ir vietinės reikšmės kelius (žvyravimas, lyginimas,  sniego valymas), gatvių apšvietimo plėtrai ir priežiūrai. Vykdant seniūnijos 2018 metų veiklos planą siekiama prižiūrėti veikiančių ir neveikiančių kapinių teritorijas, šienauti pakeles ir žaliąsias zonas, tvarkyti viešąsias erdves, bendro naudojimo teritorijas.
Užimtumo didinimas seniūnijoje išlieka viena iš aktyviausių gyventojų užimtumo priemonių, leidžiančių pagerinti socialinę infrastruktūrą. Planuojame įtraukti į programą labiausiai socialiai pažeidžiamus asmenis.

Teikti socialinę paramą socialinės rizikos šeimoms ir kitoms nepasiturimai gyvenančioms šeimoms, vienišiems senyviems asmenims, vykdyti nuolatinę socialinės rizikos šeimų kontrolę, konsultuoti dėl gyvenimo būdo keitimo, priimti dokumentus dėl socialinės paramos gavimo ir juos pateikti savivaldybės socialinės paramos skyriui.

Vykdant žemės ūkio funkcijas priimamos paraiškos tiesioginėms išmokoms už žemės ūkio naudmenas ir pasėlių plotus, registruojamos kaimo valdos bei jos atnaujinamos, gyventojai konsultuojami įvairiais žemės ūkio, šiferinių stogų keitimo klausimais, naminių gyvūnų ligų profilaktikos klausimais.
STRATEGINIAI TIKSLAI IR UŽDAVINIAI


Atsižvelgiant į Šakių rajono savivaldybės prioritetines kryptis, Slavikų seniūnijos iškelti tikslai yra:
· šiuolaikiškos susisiekimo sistemos plėtra;

· socialinių paslaugų prieinamumo ir pasirinkimo užtikrinimas;

· socialinių paslaugų aprėpties didinimas;

· inovatyvi, pažangi žemės ūkio veikla, tausojanti aplinką bei sveikatą;

· darnaus išteklių naudojimo skatinimas;

· švietimo kokybės gerinimas;

· efektyvaus viešojo valdymo sistemos sukūrimas;

· gyventojų užimtumo didinimas.

Šakių rajono savivaldybės administracijos Slavikų seniūnijos uždaviniai yra:

· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;

· teikti bendrąsias paslaugas;

· socialinio darbo seniūnijoje tobulinimas, socialinio darbuotojo statuso visuomenėje gerinimas;

· teikti paslaugas, konsultuoti žemės ūkio subjektus ES  ir nacionalinės paramos investicijų bei kitais žemės ūkio veiklos klausimais;

· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;

· kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas);

· vykdyti viešojo administravimo veiklos tobulinimo programas.

Šakių rajono savivaldybės 2018 – 2024 metų strateginiame plėtros plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.

Šakių rajono savivaldybės 2018–2020-ųjų metų strateginis veiklos planas rengtas vadovaujantis strateginiame plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais vertinami tais pačiais rodikliais, kaip ir strateginiame plane. 
Strateginio veiklos plano tikslų pasiekimai ir programų įgyvendinimas prisidės prie strateginiame plane nustatytų tikslų, uždavinių ir priemonių įgyvendinimo. Strateginiai veiklos plano tikslai yra šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Slavikų seniūnijoje 2018 m. sausio 1 d. duomenimis gyveno 680 gyventojų. Seniūnija yra suskirstyta į 4 seniūnaitijas: Slavikų, Šilgalių, Juodupėnų ir Žiūrių – Šilininkų. Seniūnijos teritorijoje veikia VSAT Pagėgių rinktinės Šilgalių pasienio užkarda, Slavikų pagrindinė mokykla, medicinos punktas, biblioteka, dirba 1 parduotuvė. Gyventojai daugiausia užsiima žemės ūkio veikla.
DUOMENYS APIE SENIŪNIJĄ

	  1
	Seniūnijos plotas
	    ha
	6500

	  2
	Bendras prižiūrimų kelių ir gatvių ilgis
	    km
	37

	  3
	Prižiūrimos aplinkos teritorijos plotas (šienaujami plotai)
	    ha
	12,5

	  4
	Valomų aikštelių plotas
	   kv. m
	750

	  5
	Gatvių skaičius
	   sk.
	12

	  6
	Prižiūrimų kapinių skaičius (veikiančių ir neveikiančių)
	   sk.
	13

	  7
	Kapinių teritorijos plotas
	   ha
	4,83

	  8
	Poilsiaviečių skaičius
	   sk.
	2

	  9
	Lankytinų vietų seniūnijoje skaičius
	   sk.
	3

	10
	Kultūros paveldo objektų skaičius
	   sk.
	1

	11
	Parkų skaičius
	   sk.
	1

	12
	Seniūnijos prižiūrimų želdinių plotas
	   ha
	2,5

	13
	Seniūnijos prižiūrimų gėlynų plotas
	   ha
	0,02

	14
	Eksploatuojamų gatvių apšvietimo šviestuvų skaičius
	  vnt.
	43


 PLANUOJAMI  SLAVIKŲ  SENIŪNIJOS 2018 METŲ VEIKLOS PLANO REZULTATAI 
Įgyvendinant Slavikų seniūnijos 2018 metų veiklos planą siekiama prisidėti prie Šakių rajono savivaldybės strateginiame 2018-2020 metų veiklos plane numatytų prioritetų įgyvendinimo:
· Tvariam ekonominiam augimui palanki aplinka;

· Veikli, atvira, saugi, sveika ir tobulėjanti visuomenė;

· Savitas, patrauklus ir ambicingas zanavykų kraštas.
Slavikų seniūnija įgyvendina:

Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio priemonę „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“. Įgyvendinant šią priemonę bus vykdomas kelių ir gatvių lyginimas, duobių užtaisymas, sniego valymas žiemos laikotarpiu. Lyginimas bus atliekamas pagal poreikį, bet ne mažiau kaip du kartus per metus.

Šakių rajono savivaldybės strateginio 2018-2020 metų veiklos plano programos kodas 13 „Socialinės ir sveikatos apsaugos programa“ tikslų „Socialinių paslaugų prieinamumo ir pasirinkimo užtikrinimas“ seniūnijos  uždavinio priemonę „Teikti bendrąsias paslaugas“ ir „Socialinių paslaugų aprėpties didinimas“ seniūnijos uždavinio priemonę „Socialinio darbo seniūnijoje tobulinimas, socialinio darbuotojo statuso visuomenėje gerinimas“. Įgyvendinant šias priemones bus organizuojamas darbas su rizikos šeimomis, nuolat kontroliuojamos 3 socialinės rizikos šeimos ir bus teikiama socialinė parama 129 nepasiturimai gyvenančioms šeimoms.

Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio priemonę „Vykdyti viešojo administravimo veiklos tobulinimo programas“. Įgyvendinant šią priemonę planuojama: išlaidos ryšiams, transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui. Taip pat  bus tvarkomos, šienaujamos pakelės ir bendro naudojimo teritorijos, veikiančių ir neveikiančių kapinių teritorijos, prižiūrimi gatvių apšvietimo tinklai ir pagal galimybes praplečiami.
Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Inovatyvi, pažangi žemės ūkio veikla, tausojanti aplinką bei sveikatą“ ir uždavinio priemonę „Teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais“. Įgyvendinant šią priemonę, bus skirtos išlaidos transportui ir kanceliarinėms  prekėms, seniūnijos žemės ūkio specialistui išlaikyti.
Šakių rajono savivaldybės strateginio 2018-2020 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio priemonę „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“. Įgyvendinant šią priemonę bus skiriamos lėšos mokinio reikmėms įsigyti, pagal pateiktus prašymus. Planuojamos išmokos 2 mokiniams.
Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ tikslo „Padidinti savivaldybės valdymo efektyvumą“ seniūnijos uždavinio priemonę „Administracinės naštos mažinimo priemonės“. Įgyvendinant šią priemonę bus mažinama administracinė našta gyventojams, seniūnijoje išduosime įvairias pažymas, leidimus, vykdysime gyvenamos vietos deklaravimo funkciją.
Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Gyventojų užimtumo didinimas“ seniūnijos uždavinio priemonę „Organizuoti užimtumo didinimo programą“. Įgyvendinant šią priemonę bus įdarbinti 5 asmenys, registruoti teritorinėje darbo biržoje. Įgyvendinat šią priemonę bus tvarkomos veikiančios ir neveikiančios kapinės, iškirsti menkaverčiai krūmai, tvarkomas Kurynės parkas (dendrologinis rinkinys), tvarkomos poilsiavietės prie Šešupės ir kitos bendro naudojimo teritorijos.

Įgyvendinant šį veiklos planą bei visas programoje numatytas priemones bus užtikrinamas priskirtos teritorijos bendruomenės viešųjų poreikių ir interesų tenkinimas ir seniūnijos funkcijų vykdymas. Kartu su seniūnijos teritorijoje gyvenančiais ir dirbančiais seniūnaičiais, ūkininkais, bendruomenės centro atstovais, konsultuodamiesi su savivaldybės administracijos skyrių specialistais aktyviai dalyvausime įgyvendinant valstybės ir savivaldybės institucijų sprendimus.

       Sudargo seniūnijos seniūnė,

       l. e. Slavikų seniūno pareigas                                        Rita Grigaitinė 
